Diit 26
Pal kɛ kui̱ raam mi gɔaa
(Dit Dee-bid)
1
Bër luk ɣä ɛ ji̱n,
lö Kuoth Nhial,
kɛ ɣöö la̱tdä ni cuɔ̱ɔ̱ŋ,
kä ŋa̱a̱thä ni ji̱
kɛ lɔcdä kɛɛliw.
2
Bër ɣɔ̱n ɣä, lö Kuoth Nhial,
bër ɣɔ̱n lɔcdä kɛnɛ ca̱rä.
3
Kɛ ɣöö nhökdu min thil pek
tëë nhiamdä,
kä ja̱a̱lä ni duɔ̱ɔ̱pdu min thuɔ̱k.
4
/Ka̱n met te kɛɛl kɛ ji̱ nyuɔɔni,
kä thilɛ ɣä mat kɛ ji̱ mɛɛtdä.
5
Ɣän lökä ja̱l kɛɛl kɛ ji̱
la̱a̱t jiäkni,
kä /cä bi met nyuur kɛɛl kɛ
ji̱ nyuɔɔni.
6
Ɣän bä te̱tkä lak kä bä
nyoth ɛn ɣöö thilɛ ɣä ŋu,
kä bä ben wi̱i̱ yi̱kädu
lö Kuoth Nhial.
7
Kä bä ji̱ puany kɛ jɔw mi di̱i̱t,
kä bä lätku diaal tin
ga̱ykɛ naath lat.
8
Ɣän nhɔakä luak in cieŋi thi̱n,
lö Kuoth Nhial,
min la gua̱a̱th in te buɔ̱mdu thi̱n.
9
/Cu ɣä bi näk kɛɛl kɛ ji̱ dueeri
kä cu yiëëdä bi naŋ kɛɛl kɛ
nɛy tin la wuɔ̱thkɛ rim nath piny,
10
nɛy tin la̱tkɛ ni ti jiäk,
nɛy tin thieŋ tetkiɛn
kɛ tin ca kɔknikɛ.
11
Duundɛ ɣöö ɣän, ta̱a̱ ni
rɛy gɔɔyädä,
kän ɣä, kä a lɔcdu kɔ̱c kɛ ɣä.
12
La cuɔ̱ŋä ni
guäth mi car car,
bä Kuoth Nhial liak rɛy
bunä min di̱i̱t.
